Radomo Kazimiero Pulaskio technikos ir humanitarinis universitetas
Radomo Kazimiero Pulaskio technikos ir humanitarinis universitetas (lenk. Uniwersytet Technologiczno-Humanistyczny im. Kazimierza Pułaskiego w Radomiu) – valstybinė aukštoji mokykla Radomo, Lenkijoje. Lenkijos aukštųjų mokyklų reitinge jis užima 71-80 vietą, tuo tarpu pasaulio reitinguose – 7627 (pagal pasaulinį Webometrics Ranking of World Universities 2013 m. reitingą). 1950 m. sausio 13 d. Radome buvo įsteigta Aukštoji inžinerijos mokykla, 1965–1974 m. tai buvo bendra Kelcų ir Radomo aukštoji inžinerijos mokykla. 1974 m. buvo įsteigtas Kelcų technikos universitetas, iš kurio 1978 m. išskirta Radomo aukštoji inžinerijos mokykla, kuriai technikos universiteto statusas (lenk. politechnika) jai buvo suteiktas 1996 m. liepos 4 d., o technikos ir humanitarinio universiteto statusas – 2012 m. rugsėjo 11 d.